
         ผ.ถ. ๑๗
ประกาศคณะกรรมการการเลือกตั้ง
เรื่อง  ผลการเลือกตั้งนายกเทศมนตรีตำบลทอนหงส์
อำเภอพรหมคีรี   จังหวัดนครศรีธรรมราช 

-------------------------



   ตามที่ได้มีการเลือกตั้งนายกเทศมนตรีตำบลทอนหงส์       เมื่อวันที่   15   พฤษภาคม    พ.ศ.   2548      นั้น


  คณะกรรมการการเลือกตั้งประจำจังหวัดนครศรีธรรมราช   ได้รายงานผลการรวมคะแนนเลือกตั้ง   และคณะกรรมการการเลือกตั้งได้พิจารณาในการประชุมครั้งที่  64/2548  เมื่อวันที่  24  พฤษภาคม   พ.ศ.  2548   แล้วมีมติเป็นเอกฉันท์โดยวินิจฉัยว่าการเลือกตั้งครั้งนี้เป็นไปโดยสุจริตและเที่ยงธรรม


อาศัยอำนาจตามความในมาตรา  ๑๐ ( ๘ ) แห่งพระราชบัญญัติประกอบรัฐธรรมนูญว่าด้วยคณะกรรมการการเลือกตั้ง พ.ศ. ๒๕๔๑ และมาตรา ๙๕ แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๔๕ ประกอบข้อ ๙๒ ของระเบียบคณะกรรมการการเลือกตั้งว่าด้วยการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๔๖ แก้ไขเพิ่มเติม ( ฉบับที่ ๒ ) พ.ศ. ๒๕๔๗คณะกรรมการการเลือกตั้งจึงประกาศผลการเลือกตั้ง ดังนี้
	ลำดับที่
	เขตเลือกตั้งที่
	ชื่อตัว-ชื่อสกุล ผู้ได้รับเลือกตั้ง
	หมายเหตุ


	๑
	-
	นายอมร   แคล้วภัย
	


                              

ประกาศ  ณ  วันที่  ๒๗  พฤษภาคม   พ.ศ. ๒๕๔๘
   พลตำรวจเอก  วาสนา   เพิ่มลาภ
 



 

( วาสนา  เพิ่มลาภ )






     ประธานกรรมการการเลือกตั้ง

คำแถลงนโยบาย
ของ  นายกเทศมนตรีตำบลทอนหงส์
นายอมร   แคล้วภัย
แถลงต่อ   สภาเทศบาลตำบลทอนหงส์
วันที่ ……. เดือน    มิถุนายน   พ.ศ.  2548

*******

          ท่านประธานสภาเทศบาลตำบลทอนหงส์ที่เคารพ

ตามที่สำนักงานคณะกรรมการการเลือกตั้งประจำจังหวัดนครศรีธรรมราช  ได้มีหนังสือเลขที่ 0700/2547    ลงวันที่  31  พฤษภาคม    2548    รับรองการได้รับเลือกตั้งเป็นนายกเทศมนตรีตำบลทอนหงส์    ของกระผมตามมติคณะกรรมการการเลือกตั้ง  ครั้งที่  64 / 2548  ลงวันที่  24   พฤษภาคม  2548 โดยให้ดำรงตำแหน่งนับตั้งแต่วันที่เลือกตั้ง  คือวันที่   15   พฤษภาคม   2548   นั้น

บัดนี้   กระผมได้กำหนดนโยบายเพื่อใช้ในการบริหารราชการภายใต้กรอบของกฎหมาย   และเป็นแนวนโยบายที่กระผมได้ให้คำมั่นสัญญาไว้ต่อพี่น้องประชาชน  ชาวเทศบาลตำบลทอนหงส์   จนทำให้พี่น้องประชาชนได้ให้ความไว้วางใจเลือกกระผมให้ดำรงตำแหน่งนายกเทศมนตรีตำบลทอนหงส์  ด้วยคะแนนเสียงท่วมท้น   นโยบายของกระผมได้กำหนดขึ้นโดยยึดมั่นในการปกครอง   ตามระบอบประชาธิปไตยโดยการมีส่วนร่วมของประชาชน   ตามรัฐธรรมนูญแห่งราชอาณาจักรไทยพุทธศักราช  2540  และเป็นไปตามอำนาจหน้าที่ที่กำหนดไว้ในระเบียบ  กฎหมาย  ที่ใช้ในการบริหารราชการของเทศบาลตำบลทุกฉบับ  ได้แก่พระราชบัญญัติเทศบาล  พ.ศ. 2496  แก้ไขเพิ่มเติมจนถึงปัจจุบัน    พระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่น  พ.ศ.  2542 


ท่านประธานสภาเทศบาลตำบลทอนหงส์ที่เคารพ
เพื่อให้การบริหารราชการในอำนาจหน้าที่นายกเทศมนตรีตำบลทอนหงส์   ได้     บรรลุถึงภารกิจตามคำมั่นสัญญาที่ได้ให้ไว้ต่อพี่น้องประชาชน  และเพื่อให้เป็นไปตาม พระราชบัญญัติเทศบาล (ฉบับที่  12) พ.ศ. 2546  มาตรา    48  ทศ   ที่กำหนดไว้ว่า  ก่อนนายกเทศมนตรี  เข้ารับหน้าที่ให้ประธานสภาเทศบาลเรียกประชุมสภาเทศบาล  เพื่อให้นายกเทศมนตรีแถลงนโยบายต่อสภาเทศบาล  โดยไม่มีการลงมติ  ทั้งนี้  ภายในสามสิบวันนับแต่วันประกาศผลการเลือกตั้งนายกเทศมนตรี   กระผมจึงขอแถลงนโยบายต่อสภาเทศบาลตำบลทอนหงส์   ดังต่อไปนี้

1.นโยบายเร่งด่วน
1.1 การบริหารจัดการกิจการประปา
2.นโยบายส่งเสริม

2.1  ศูนย์คอมพิวเตอร์เพื่อการเรียนรู้ของเทศบาลตำบลทอนหงส์
2.2  พัฒนาแหล่งน้ำเพื่อการเกษตร
2.3  ส่งเสริมสนับสนุนกระบวนการกลุ่ม  กลุ่มอาชีพ  และภูมิปัญญาท้องถิ่น
2.4  ส่งเสริมสนับสนุนศูนย์กลางตลาดผลิตผลทางการเกษตรตามฤดูกาล
3. นโยบายทั่วไป 
3.1  การจัดการด้านการศึกษาและกีฬา
· จัดระบบการบริหารการจัดการเด็กก่อนวัยเรียนและพัฒนาศักยภาพของบุคลากรศูนย์พัฒนาเด็กเล็ก
· ส่งเสริมและสนับสนุนการจัดการศึกษาในระดับประถมศึกษา  และการศึกษาตามอัธยาศัย
· ส่งเสริมและสนับสนุนสื่อการเรียน   การสอนเด็กก่อนวัยเรียน  และระดับประถมศึกษา
· ส่งเสริมและสนับสนุนการแข่งขันด้านทักษะอาชีพและวิชาการในระดับประถมศึกษา
· ส่งเสริมและสนับสนุนงานด้านการบริการ   ข่าวสารข้อมูล  และที่อ่านหนังสือประจำชุมชน   วารสารเทศบาลตำบลทอนหงส์
· ส่งเสริมสนับสนุนการติดตามผล  และประเมินผลการจัดการด้านการศึกษา
4.การจัดการด้านสาธารณสุข และสิ่งแวดล้อม
· การบริหารจัดการเรื่องขยะมูลฝอย
· ส่งเสริมสนับสนุนแผนงานโครงการกิจกรรมของสถานีอนามัยบ้านดอนคา
· การพัฒนาศักยภาพของบุคลากรด้านรักษาความสะอาด และการจัดการด้านปรับปรุงภูมิทัศน์
· ส่งเสริมให้เกิดกระบวนการกลุ่มแก่เด็ก เยาวชน และประชาชนทั่วไปในการรักษาคุณภาพสิ่งแวดล้อม
· สร้างจิตสำนึกในการดูแลรักษาสิ่งแวดล้อมโดยเน้นกระบวนการมีส่วนร่วมของชุมชน

5. การจัดการด้านคุณภาพชีวิต  ประเพณี  และวัฒนธรรม
· ส่งเสริมสนับสนุนสถานที่ออกกำลังกาย อุปกรณ์การออกกำลังกาย และ
· สถานที่พักผ่อนหย่อนใจ
· ส่งเสริมสนับสนุนสวัสดิการแก่เด็ก  สตรี  คนชรา  คนพิการ
· ส่งเสริมสนับสนุนกิจกรรมประเพณีท้องถิ่นสร้างจิตสำนึกและตระหนักในคุณค่าของการละเล่นพื้นบ้าน ขนบธรรมเนียมประเพณี วัฒนธรรมท้องถิ่น
6. ด้านพัฒนาอาชีพ  รายได้ และการมีงานทำ
· สนับสนุนกลุ่มเกษตรกร และยกระดับความรู้ความสามารถด้านพัฒนาการเกษตร พัฒนาคุณภาพผลผลิตการจำหน่าย
· ส่งเสริมสนับสนุนด้านเกษตรอินทรีย์
· ประสานความร่วมมือในการฝึกอาชีพของกลุ่มสตรี และเยาวชนทั่วไป
· ประสานงานด้านข้อมูลข่าวสาร เช่น ตำแหน่งงานว่างของสำนักงานจัดหางานจังหวัด  สำนักงานพัฒนาฝีมือแรงงาน สำนักงานเกษตรอำเภอ สำนักงานปศุสัตว์  องค์การพัฒนาเอกชน
7. การบริหารจัดการองค์กรและการมีส่วนร่วมของประชาชน เพื่อก้าวสู่องค์กร
ทันสมัยใส่ใจชุมชน
· พัฒนาบุคลากร  ข้าราชการ ลูกจ้างของเทศบาลตำบลทอนหงส์
· จัดทำระบบฐานข้อมูลในส่วนของงานด้านทะเบียนราษฎร  งานด้านความจำเป็นพื้นฐาน (จปฐ) 

· พัฒนาระบบบริหารองค์กรให้ทันสมัย  สะดวก  รวดเร็ว  ถูกต้อง
· ส่งเสริมสนับสนุนพัฒนาศักยภาพกองทุนหมู่บ้าน   และบุคลากรกองทุนหมู่บ้าน
8. การจัดการด้านโครงสร้างพื้นฐาน
· ประสานงานและพัฒนาโครงข่ายถนนให้ทั่วถึงบำรุงซ่อมแซมให้อยู่ในสภาพที่สมบูรณ์
· ส่งเสริมกิจกรรมรณรงค์ด้านจราจร  ความปลอดภัยบนท้องถนน

ท่านประธานสภาเทศบาลตำบลทอนหงส์  ที่เคารพ

นโยบายที่กระผมได้แถลงต่อสภาเทศบาลตำบลทอนหงส์  ไปแล้วนั้น  ได้ตั้งอยู่บนพื้นฐานเพื่อประโยชน์สุขของประชาชนชาวเทศบาลตำบลทอนหงส์  โดยวิธีการบริหารกิจการบ้านเมืองและสังคมที่ดี และคำนึงถึงการมีส่วนร่วมของประชาชน ในการจัดทำแผนพัฒนาเทศบาลตำบลทอนหงส์ การจัดทำงบประมาณ  การจัดซื้อ จัดจ้าง การตรวจสอบ การประเมินผลการปฏิบัติงาน และการเปิดเผยข้อมูลข่าวสาร ตามที่กฎหมายกำหนดทุกประการ
ท่านประธานสภาเทศบาลตำบลทอนหงส์ และสมาชิกสภาเทศบาลตำบลทอนหงส์ ที่เคารพ ทุกท่าน
ลำพังตัวกระผมหรือคณะผู้บริหารเพียงฝ่ายเดียว คงไม่สามารถบันดาลให้นโยบายที่กระผม ได้แถลงไว้ต่อสภาอันทรงเกียรติในวันนี้ประสบความสำเร็จลุล่วงไปได้อย่างแน่นอน หากไม่ได้รับความร่วมมือจากฝ่ายนิติบัญญัติ คือสมาชิกสภาเทศบาลตำบลทอนหงส์ ทุกท่านทีมาประชุมพร้อมกัน ณ ที่นี้ ซึ่งท่านทั้งหลายได้รับฉันทานุมัติจากพี่น้องประชาชนแต่ละเขตเลือกตั้งให้เข้ามาเป็น ตัวแทนเพื่อออกกฎหมาย และผลักดันงบประมาณ เพื่อใช้ในการพัฒนาท้องถิ่นของเรา กระผมเชื่อเหลือเกินว่าการที่พี่น้องประชาชนเลือกท่านทั้งหลาย และเลือกกระผมเข้าทำหน้าที่ในฐานะตัวแทนในครั้งนี้ จะเป็นเครื่องยืนยันได้เป็นอย่างดีว่า  เรามีนโยบายและเป้าหมายในการทำงานที่ตรงกัน
สุดท้ายนี้  กระผมหวังเป็นอย่างยิ่งว่าการปฏิบัติหน้าที่ในฐานะหัวหน้าฝ่ายบริหารของกระผม  จะได้รับการสนับสนุนและร่วมมือร่วมใจจากทุกท่านเป็นอย่างดี ในการที่จะแปลงนโยบาย ไปสู่การปฏิบัติให้เกิดสัมฤทธิ์ผลสูงสุด นั่นคือประโยชน์สุขของพี่น้องประชาชนชาวตำบลทอนหงส์
อำเภอพรหมคีรี  จังหวัดนครศรีธรรมราช   ทุกคน






ขอบคุณครับ
